armvectores/hy_wikipedia_2023 huggingface dataset:
Պարկ-ավենյու, 432

Պարկ-ավենյու, 432 (անգլ.՝ 432 Park Avenue), գերհզոր բարձրահարկ  երկնաքեր, կառուցված  Նյու Յորքի Միդթաուն շրջանում, Պարկ-ավենյու 56 և 57 փողոցների միջև։ Նախագիծը մշակել է CIM Group-ը։ Շինարարությունը սկսվել է 2012 թվականին և ավարտվել 2015 թվականի դեկտեմբերին։ Նախնական պլանի բարձրությունը կազմելու էր 396 մետր։ Շինարարությունը կատարվել է 495 տեղանոց քանդված Drake Hotel հյուրանացի տեղում, կառուցվծ 1926 թվականին։ Հյուրանոցը 440 միլիոն դոլլարով գնել է կառուցապատող Հարրի Մակլոյը 2006 թվականին, որից հետո այն քանդվել է։ Ազատված տարածքը, իր դիրք պատճառով դարձել էր Նյու Յորքի ամենաթանք տարածքներից մեկը։  Շինարարության ընդհանուր գումարը կազմել է  1,25 միլլիարդ  դոլլար։ Շնությունը 426 մետր բարձրությամբ հանդիսանում է  Միացյալ Նահանգների և աշխարհի ամենաբարձր բնակելի շենքերից երրորդ շինությունը աշխարհում։ Այս շինությունը Նյու Յորքում բարձրությամբ երկրորդն է առևտրի համաշխարհային կենտրոնից հետո։ Պարկ-ավնեյուի տանիքի բարձրությունը 432 մետր է առևտրի համաշխարհային կենտրոնից բարձր է 9,8 մետրով, սակայն վերջինս ավելի բարձր է իր ծայրաձողի հաշվին։


== Դիզայն ==
Դիզայնը մշակվել է Ուրուգվայի ճարտարապետ  կողմից, հիմք ընդունելավ «Մաքուր երկրաչափական ձև»՝  քառակուսի հայեցակարգի հիման վրա։ Շինության 85 հարկերից յուրաքանչյուրը ունի քառակուսու ձև 368,7 մ² մակերես, յուրաքանչյուր կողմում վեց հատ կառակուսի 9,3 մ² լուսամուտներ։ Ռաֆայել Վինյոլին նկարագրել է  երկնաքերի ազդեցությունը Մանհեթոնի տեսարանին հետևյալ կերպ՝

 Դժվար էր ընտրել ավելի հարմար Նախագիծ։ Մեր նպատակն էր ստեղծել այնպիսի մի բան, որը հավերժական կլինի, որը կդառնար Մանհեթնի համայնապատկերի անբաժանելի մասը, նրա նոր խորհրդանիշը։

Ինտերիերը ստեղծվել է Deborah Burke Partners  և Bentel & Bentel  դիզայներական բյուրոների կողմից, որոնք աշխատել են նաև  ռեստորանների տեսքի վրա  Eleven Madison Park(անգլ.) և  Gramercy Tavern(անգլ.)։ Գլխավոր կառուցապատող Հարրի Մակլոուն հայտարարել է, որ հպարտանում է իր կառուցած երկնաքերով, որը երևալու է Նյու Յորքի բոլոր կաղմիրից և որը կզարդարի քաղաքի ուրվագիծը։ Նորաձևության գծով խորհրդատու Թիմ Գանն շինությունը նկարագրել է ինչպես  «Պարզապես բարակ սյուն»։


== Հարկաբաժիններ ==
Յուրաքանչյուր հարկ ունի 3,84 մետր բարձրություն։ Համատիրության տարածքը 32,6 մ² է։ Բնակարանների գինը, որոնց ընդհանուր քանակը 104 կլինի, մի քանի միլիոնից տատանվում է մի քանի տասնյակ միլիոն  դոլարների։ Ամենաթանկ բանակարանները իրենցից ներկայացնում են պենտհաուս վեց ննջասենյակներով,  յոթ լոգարաններով և գրադարանով, ընդհանուր առմամբ 95 միլիոն դոլլար արժողությամբ։ Պենտհաուսը գնել է  Սաուդյան Արաբիայի միլիարդատեր Ֆավազ Ալ Խոկաիրը։ Բացի բնակարաններից, շենքը ներառում է ռեստորան, սաունայի մարզասրահ, լողավազան, բիլիարդ, գոլֆի և  այլ հարմարություններ։


== Հետաքրքիր փաստեր ==
Միդթաունի շրջանում, որտեղ գտնվում է 432 Պարկ-ավենյու, 2014 թվականին սկսվել է երեք գերհզոր բարձրահարկ բնակելի երկնաքերի շինարարություն՝  225 West 57th Street (472 մ), 111 West 57th Street (438 մ) և 125 Greenwich Street(414 մ)։


== Պատկերասրահ ==


=== Ժամանակագրություն ===

		
		


== Տես նաև ==
Առևտրի համաշխարհային կենտրոն 1


== Ծանոթագրություններ ==
Կիմ Դոն Ին

Կիմ Դոն Ին (կորեերեն՝ 김동인, հոկտեմբերի 2, 1900(1900-10-02), Փհենյան, Կորեական կայսրություն - հունվարի 5, 1951(1951-01-05), Սեուլ, Հարավային Կորեա), կորեացի գրող։


== Կենսագրություն ==
Եղել է հարուստ հողատերերի որդի։ Որոշ ժամանակ հաճախել է քրիստոնեական դպրոց, 1914 թվականին սկսել է ուսանել Տոկիոյի ինստիտուտում, 1915 թվականին տեղափոխվել Մեյձի ակադեմիա (Տոկիո)։ Հոր մահվան պատճառով նա 1917 թվականին վերադարձել է Կորեա և ժառանգել նրա հարստությունը։ Հաջորդ տարի նա ամուսնանացել է և մեկնել Ճապոնիա՝ ուսումը շարունակելու քոլեջում, որտեղ սովորել է գեղագիտություն։ Այն բանից հետո, երբ Տոկիոյում սովորող կորեացի ուսանողներն ստորագրել են «Անկախության հռչակագիրը», Ճապոնիայի իշխանությունները ձերբակալել են մի շարք ուսանողների, այդ թվում պատահականորեն հայտնվել է նաև Կիմ Դոն Ինը։ Տարվելով «արվեստն արվեստի համար» գաղափարով՝ 1919 թվականին Կորեայում սկսել է հրատարակել «Չհանջո» («Արվեստ») ամսագիրը, որում տպագրել է իր առաջին պատմվածքը՝ «Թույլ մարդու վիշտը»։
Լինելով ժողովրդական խոսքի փայլուն ոճաբան և գիտակ՝ Կիմ Դոն Ինը նշանակալի դեր է խաղացել ժամանակակից պատմվածքի  ժանրի զարգացման գործում։ Նրա առավել հայտնի գործերից են նատուրալիստական պատմվածքները՝ «Հրաժեշտի երաժշտություն» (1921), «Կատաղի սոնատ» (1930), «Հայրենիքը կորցրած մարդու նոթեր» (1946) պատմվածքների շարքը և «Կին» (1930-932), «Իլչի Մունդոկ» (1946) վեպերը (հիմնականում պատմական) և այլն։ 1920-1930-ական թվականներին սկտիվորեն դեմ է հանդես եկել Կորեայի պրոլետարական արվեստի ֆեդերացիային։
1927 թվականին  ավարտվել է Կիմ Դոն Ինի կարողությունն սպառվել է, և կինը հեռացել է նրանից։ Կրկին ամուսնացել է և աշխատել Չոսոն Իլբո թերթում։ 1938 թվականին բանտարկվել է Ճապոնիայի կայսերը վիրավորելու համար։


== Ստեղծագործություն ==
Կիմ Դոն Ինը շատ առումներով իր արվեստը հակադրել է Լի Գվանսուի դիդակտիզմին։ Կորեերեն լեզվի նորարար է։ Նրա հայտնի պատմվածքներից են՝ «Ձկնորսի երգը», «Նամակ և լուսանկար»։ Քննադատի կողմից ամենաշատ քննարկված ստեղծագործություններից է «Կարտոֆիլ» նատուրալիստական ​​պատմվածքը («Կամչա», 1925)։
1955 թվականին Sasangye ամսագիրը սահմանել է Դոն Ինի գրական մրցանակ։


== Ծանոթագրություններ ==


== Գրականություն ==
Еременко Л., Иванова В., Корейская литература, М., 1964.
Избранные корейские рассказы нового времени. Ли Гвансу. Ким Донъин. Ким Юджон. Хён Джингон. Ке Ёнмук. Ли Хёсок. Чхве Сохэ / Сост. Ким Сыну. Пер. А. Х. Ин. — М.: Изд-во МЦК МГУ, 2003. — 256 с. (на рус. и кор. яз.). ISBN 5-98149-001-2.
Безумный художник / Ким Тонин Нева, № 3/2010 (март)
Ալկատի

Ալկատի, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում էր Բալու քաղաքից 16-17 կմ հարավ-արևմուտք։
Ալկատիի տարածքը անտառազուրկ էր և սարահարթային։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
ARIA Charts

ARIA Charts-ը ավստրալիական գլխավոր հիթ-շքերթն է։ Այն ներառում է տեղեկություններ ալբոմների և սինգլների վաճառքի մասին և հրապարակվում է «Ավստրալիական ձայնագրող ընկերությունների ասոցիացիայի» կողմից։ Առաջին հիթ-շքերթը թողարկվել է հունիսի 26-ին 1988 թ-ին։


== Հիթ-շքերթներ ==
ARIA Charts-ը ներառում է մի քանի կատեգորիաներ՝

Weekly Top 100 highest selling music
Weekly Top 100 highest selling music albums
Weekly Top 40 highest selling music DVDs
Weekly Top 50 highest selling physical singles
Weekly Top 50 highest selling physical albums
Weekly Top 40 highest selling digital tracks
Weekly Top 40 highest selling "urban" releases
Weekly Top 20 highest selling dance releases
Weekly Top 20 highest selling country releases
Weekly Top 50 highest DJ spins by registered DJs
Yearly Top 100 End of Year charts profiling the year in music


== Հավաստագրում ==


== Արտաքին հղումներ ==
Պաշտոնական կայք
Սաբրինա Ֆերիլլի

Սաբրինա Ֆերիլլի (իտալերեն՝ Sabrina Ferilli, հունիսի 28, 1964(1964-06-28), Հռոմ, Իտալիա), թատրոնի և կինոյի իտալացի դերասանուհի։ Առավել հայտնի է 2005 թվականին Դալիդայի դերը համանուն հեռուստատեսային կենսագրական ֆիլմում մարմնավորելու համար։


== Կենսագրություն ==
Սաբրինա Ֆերիլլին ծնվել է Հռոմում։ Նրա հայրը եղել է Լացիոյի շրջանային խորհրդարանի կոմունիստական ​​կուսակցության խոսնակ, ուստի Սաբրինան դեռ մանկությունից ունեցել է ձախ  քաղաքական կողմնորոշում և հաճախ չի թաքցնում այն։
Դպրոցն ավարտելուց հետո Սաբրինան մերժել է Հռոմի փորձարարական կինեմատոգրաֆիայի կենտրոնի հրավերքը (իտալերեն՝  Centro Sperimentale di Cinematografia) և սկսել է դասավանդել։ Սաբրինա Ֆերիլլին կարիերան սկսել է հռոմեական կինեմատոգրաֆիայի կենտրոնում և մասնակցել է դրամայի տեղական արտադրությանը։ Նրա առաջին հաջողված ֆիլմը 1991 թվականին նկարահանված «Կարմիր ամերիկացի» էր։ Սաբրինային սկսեցին հրավիրել մասնակցելու տարբեր ծրագրերի, ինչպես նաև մեծ հոնորարներ է ստացել կինոյում նկարահանվելու համար։ 1993 թվականին Սաբրինան արժանացել է իտալական քննադատների մրցանակին «Հիասքանչ կյանք» ֆիլմում լավագույն դերասանուհի անվանակարգում։ Այնուհետև մասնակցել է միայն երկրորդական սերիալների և ֆիլմերի նկարահանմանը։ Սաբրինան հայտնի է որպես «Ռոմա» ֆուտբոլային ակումբի երկրպագու։
2003-2005 թվականներին ամուսնացած է եղել փաստաբան Անդրեա Պիրոնիի հետ։


== Ֆիլմագրություն ==


== Պարգևներ և անվանակարգեր ==


== Ծանոթագրություններ ==


== Արտաքին հղումներ ==
Սաբրինա Ֆերիլլի (անգլ.) Internet Movie Database կայքում
Սաբրինա Ֆերիլլիի պաշտոնական կայք
Ջեյմս Տիսո

Ջեյմս Տիսո (անգլ.՝ James Tissot, հոկտեմբերի 15, 1836(1836-10-15)[…], Նանտ, Ատլանտյան Լուար, Ֆրանսիա - օգոստոսի 8, 1902(1902-08-08)[…], Chenecey-Buillon, Դու, Ֆրանսիա), ֆրանսիացի նկարիչ։ Աշխատել է Անգլիայում։


== Կենսագրություն ==
Ծնվել է Նանտում:Սովորել է Գեղարվեստի դպրոցում, ինչպես նաև Դոմինիկ Էնգրի և ֆրանսիացի նկարիչ Ֆլանդրենի մոտ։

Առաջին անգամ ցուցադրվել է Սալոնում 23 տարեկան հասակում։ 1861 թվականին ներկայացրել է «Ֆաուստի և Մարգարիտայի հանդիպումը» կտավը, որը պետությունը ձեռք է բերել Լյուքսեմբուրգյան պատկերասրահի համար։ Նկարչի առաջին շրջանը բնորոշվում է գեղեցիկ կանանց նկատմամբ ընդգծված ուշադրությամբ։ Դա մասնավորապես դրսևորվել է La Femme a Paris շարքում։
Ջեյմս Տիսոն կռվել է ֆրանս-պրուսական պատերազմում։ Նրան կասկածել են կոմունարներին համակրելու մեջ, ինչից հետո նկարիչը Փարիզից տեղափոխվել է Լոնդոն, որտեղ սկսել է փորագրություն սովորել Սեյմոն Հեդենի մոտ։ Նկարել է ծաղրանկարներ Vanity Fair ամսագրի համար, շատ դիմանկարներ ու ժանրային նկարներ։
1870 թվականին Տիսոն համդիպել է ամուսնուց բաժանված Քեթլին Նյուտոնի հետ, որը դարձել է նրա կյանքի ուղեկցուհին և շատ կտավների բնորդուհին։ Քեթլինը տեղափոխվել է նկարչի տուն և նրա հետ ապրել մինչև մահը` 1882 թվականին, երբ 28 տարեկան տարեկան հասակում վերջ է տվել կյանքին` լինելով թոքախտի վերջին շրջանում։
Նկարիչը լքել է Փարիզը, որտեղ վերադարձել էր Քեթլինի մահից հետո` ուղևորվելով Պաղեստին։ Այստեղ նա ձեռնամուխ է լինում իր գեղարվեստական ժառանգության հիմնական թեմային` ստեղծելով Հիսուսի կյանքը պատկերող 700 ջրաներկ նկար։ 1896 թվականին Նոր կտակարանի թեմայով 350 նկարները ներկայացվում են Փարիզում, հաջորդ տարի` Լոնդոնում։ Հետագայում դրանք տպագրվում են «Լեմերսիե» ամսագրում, ինչի համար նկարիչը ստանում է 1.100.000 ֆրանկ։ Ներկայումս մոտ 1.500 նկարից բաղկացած հավաքածուն գտնվում է Բրուքլինի թանգարանում։ Նկարիչը ստեղծել է նաև Հին կտակարանի թեմաներով գործեր` դրանց վրա աշխատելով մինչև իր կյանքի վերջը։
Տիսոյի`աստվածաշնչյան թեմաներով գործերի արժեքը ոչ այնքան կրոնական թեման է, ինչքան խնամքով կենցաղը իր դետալներով պատկերելու նրա ունակությունը։

Հայեր Տիսոյի գծանկարներում
		
		
		
		
		


== Ծանոթագրություններ ==


== Արտաքին հղումներ ==
Ջեյմս Տիսոյի աշխատանքները Archived 2003-03-22 at the Wayback Machine.
Գանդեսա

Գանդեսա (իսպ.՝ Gandesa), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Տեռա Ալտա շրջանում։ Տարածքը կազմում է՝ 71,2 կմ2։ Բնակչությունը՝ 3222 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-03-08 at the Wayback Machine.
Información del Institut d'Estadística de Catalunya
Blog,fotos,anuncios,noticias de Gandesa Archived 2008-10-05 at the Wayback Machine.
Միխելաու (Վերին Ֆրանկոնիա)

Միխելաու (Վերին Ֆրանկոնիա)  (գերմ.՝ Michelau in Oberfranken), կոմունա Գերմանիայում, Բավարիա համայնքում։
Գտնվում է Վերին Ֆրանկոնիա վարչական շրջանի ենթակայության ներքո։ Կոմունան գտնվում է Լիխտենֆելսի շրջանում։ Բնակչությունը կազմում է 6535 մարդ, տարածքը` 19,36 կմ² (2009 թվականի դեկտեմբերի 31-ի տվյալներով)։ Պաշտոնական կոդը` 09 4 78 127։ Հեռախոսային կոդ՝ +49 9574։


== Պատկերասրահ ==

		


== Ծանոթագրություններ ==
Ալիգետիկ (Բուլանըխի գավառ)

Անվան այլ կիրառումների համար տե՛ս՝ Ալիգետիկ (այլ կիրառումներ)Ալիգետիկ, գյուղ Արևմտյան Հայաստանում, Բիթլիսի վիլայեթի Բուլանըխի գավառակում, Մուշ քաղաքից մոտ 30 կմ հյուսիս, Մուշ-Էրզրում ճանապարհի մոտ, Արածանիի ձախ ափին, հացառատ հարթավայրում։
XX դարի սկզբներին ուներ 57 տուն հայ բնակիչ, որոնք հիմնականում զբաղվում էին երկրագործությամբ ու անասնապահությամբ։ Ալիգետիկի բնակիչների մեծ մասը զոհվել է 1915 թվականի Մեծ եղեռնի ժամանակ, մնացածները փրկվել և ապաստանել են Արևելյան Հայաստանում։
Մինչև 1914-1918 թթ.-ը գյուղն ուներ հայկական եկեղեցի և ուսումնարան։


== Ծանոթագրություններ ==
Շանթ (այլ կիրառումներ)

Շանթ, կարող է վերաբերել՝

Շանթ - գրական, հասարակական ամսաթերթ
Շանթ - գրական գեղարվեստական կիսամսյա, ապա՝ շաբաթական հանդես
Շանթ - հայկական հեռուստաընկերություն
Շանթ - կայծակ
Շանթ - արական անձանուն
Շանթ - (1869-1951), հայ գրող, անվանի դրամատուրգ, մանկավարժ, պետական և հասարակական գործիչ։
Սիմեոն Գուլամիրյան

Սիմեոն Ստեփանոսի Գուլամիրյան (1857, Երևան, Կովկասի փոխարքայություն, Ռուսական կայսրություն - հոկտեմբերի 12, 1899(1899-10-12), Երևան, Կովկասի փոխարքայություն, Ռուսական կայսրություն), հայ խմբագիր և հրատարակիչ։


== Կենսագրություն ==
Սովորել է Թիֆլիսի ռեալական դպրոցում, Պետերբուրգի համալսարանի լեզվագրական ֆակուլտետում։ 1888 թվականին մեկնել է Կ. Պոլիս՝ արևմտահայ գրականությանը մոտիկից ծանոթանալու նպատակով։ 1887-1898 թվականներին Պետերբուրգում հրատարակել և խմբագրել է «Արաքս» գրական-գեղարվեստական պատկերազարդ կիսամյա հանդեսը։ Թղթակցել է նաև ռուսական թերթերին, գործուն մասնակցություն ունեցել հայ հասարակական և մշակութային կյանքին։


== Աղբյուրներ ==
Brfxxccxxmnpcccclllmmnprxvclmnckssqlbb11116

Brfxxccxxmnpcccclllmmnprxvclmnckssqlbb11116, անուն, որի գրանցումը մերժվել է երեխայի ծնողներին Շվեդիայում 1996 թվականին։ Իրադարձությունը լայնորեն լուսաբանվել է ԶԼՄ-ի կողմից, այդ թվում ԱՄՆ-ում և Մեծ Բրիտանիայում։
Դա նմանատիպ դեպքերի մեջ առաջիններից էր, այնուհետև անսովոր անունների գրանցումը մերժելու դեպքեր փաստվեցին ինչպես Շվեդիայում, այնպես էլ աշխարհի այլ երկրներում։


== Պատմություն ==
Ծնողները՝ Էլիզաբեթ Հալլին և ձեռնարկատեր Լասսե Դիդինգը (որն իրեն բնութագրում էր որպես «կապիտալիստական դեմքով կոմունիստ»), անվանակոչել էին 1991 թվականին ծնված իրենց որդուն Շվեդիայում բավականին տարածված Ալբին (Albin, [ˈalbɪn]) անունով, սակայն նրանք հրաժարվել էին գրանցել տղայի անունը մինչև 1996 թվականը։ Նրանք դա բացատրել էին որպես բողոք՝ ուղղված քաղաքացիների անձնական կյանք պետության ավելի ու ավելի ուժգնացող միջամտության դեմ, մասնավորապես, ընդդեմ Անունների մասին Շվեդիայի օրենքի, որը գործում էր 1982 թվականից և ավելի խիստ կերպով, քան առաջ էր՝ կարգորոշելով անուններ, որոնք թույլատրվում էին դնել երեխաներին։
Այն ժամանակ, երբ լրացավ երեխայի հինգ տարին, Շվեդիայի առափնյակի հարավ-արևմուտքում գտնվող Հալմսթադ քաղաքի Հալանդ լենի շրջանային դատարանը 1996 թվականի մայիսին երեխայի անունը գրանցելուց հրաժարվելու համար ծնողներին տուգանք նշանակեց 5 հազար կրոնի չափով (մոտավորապես 550 եվրո, $740 դոլար ըստ 1996 թվականի տվյալների)։ Ի պատասխան դրան՝ նրանք թույլատրություն խնդրեցին երեխային կոչել մի անունով, որը բաղկացած էր 43 տառից և թվից՝ Brfxxccxxmnpcccclllmmnprxvclmnckssqlbb11116՝ հավաստելով, որ այն «տառերի բովանդակալից, էքսպրեսիոնիստական համադրություն է, որոնք իրենք համարում են արվեստի ստեղծագործություն»։ Դատարանը, սակայն, հրաժարվեց գրանցել այդ անունը, քանի որ այն «ակնհայտորեն անհեթեթ էր»։
Ծնողները բողոքարկեցին դատարանի վճիռը Գյոթեբորգում։ Նրանք պնդում էին, որ գրանցում խնդրած անունն անհրաժեշտ է ընկալել «պատաֆիզիկական իմաստով»՝ նկատի ունենալով ֆրանսիացի սատիրիկ գրող Ալֆրեդ Ժառի (1873—1907) ստեղծագործությունը և Պատաֆիզիկայի քոլեջ կազմակերպությունը, որը 1948 թվականին ստեղծել էին գրողներ, նկարիչներ և երաժիշտներ՝ որպես «Ալֆրեդ Ժառի ոգով» աբսուրդային գիտական ծաղրանմանակում ընկերություն։ Սակայն վերաքննիչ դատարանը չընդունեց նրանց փաստարկները և հաստատեց տուգանքի որոշումը, որն ընդունել էր շրջանային դատարանը։


== Նմանատիպ դեպքեր ==
Շվեդիայում այդ անունի գրանցումը մերժելու միակ դեպքը չէր։ Նմանատիպ դեպքեր տեղի էին ունեցել Allah, Elvis, Ikea, Superman, Veranda անունների, ինչպես նաև միայն Q տառից բաղկացած անվան հետ։ Ընդ որում Metallica, Lego և Google անունները գրանցվել էին։
Ռուսաստանում ճանաչում էր ստացել այն դեպքը, երբ ծնողները փորձել էին իրենց երեխային կոչել БОЧ рВФ 260602 անունով, սակայն Մոսկվայի Չերտանովի ՔԿԱԳ-ը այդ ծնողներին մերժել էր։ ՔԿԱԳ-ի տնօրենը մերժումը բացատրել էր նրանով, որ գրանցման դեպքում նմանատիպ անուններով կխախտվի երեխայի նորմալ անուն ստանալու իրավունքը։ Բացի այդ՝ նա հաղորդել է, որ նման ցուցիչը վիրավորական է համարում երեխայի համար և որ դա հիշեցնում է ճամբարի համար։


== Ծանոթագրություններ ==
Պոդլիպկի (գյուղ, Օդինցովսկի շրջան)

Անվան այլ կիրառումների համար տե՛ս՝ ՊոդլիպկիՊոդլիպկի (ռուս.՝ Подлипки), գյուղ Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 2006 թվականին գրանցված տվյալներով կազմում էր 151 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թել Քալախի շրջան

Թել Քալախի շրջան (արաբ․՝ ناحية تلكلخ‎‎)՝ Սիրիայի Արաբական Հանրապետության շրջանի կարգավիճակ ունեցող վարչական միավոր։ Գտնվում է երկրի հարավ-արևելքում՝ Հոմսի մարզում, որը հանդիսանում է Թել Քալախի գավառի 4 շրջաններից մեկը։
Վարչական կենտրոնն է Թել Քալախ քաղաքը։ 2004 թվականի մարդահամարի տվյալներով շրջանն ունի 62,069 բնակչություն։ Տարածքը կազմում է 215.58 կմ2։


== Ծանոթագրություններ ==
Անիքյոյ (այլ կիրառումներ)

Անիքյոյ, կարող է վերաբերել՝

Անիքյոյ - գյուղ Արևելյան Հայաստանում, Կարսի մարզում
Անիքյոյ - գյուղ Օսմանյան կայսրությունում, Տրապիզոնի վիլայեթի Տրապիզոնի գավառում
Ժմերինկայի շրջան

Ժմերինկայի շրջան (ուկրաիներեն՝ Жмеринський район), վարչական միավոր Ուկրաինայի Վիննիցայի մարզի արևմուտքում։ Վարչական կենտրոնը Ժմերինկա քաղաքն է։


== Աշխարհագրություն ==
Շրջանի տարածքի մակերեսը կամում է 1130 կմ²։
Հիմնական գետերը՝ Հարավային Բուգ, Կրասնյանկա, Դումկա, Ռով։


== Բնակչություն ==
Շրջանի բնակչությունը կազմում է 35 482 մարդ (2013 թվականի հունիսի 1-ի դրությամբ), այդ թվում քաղաքային բնակչությունը կազմում է 4 730 մարդ (13,33%), գյուղականը՝ 30 752 մարդ (86,67%)։


== Բնակավայրեր ==
քաղաքատիպ ավաններ - 1
ավաններ - 10
գյուղեր - 58


== Արտաքին հղումներ ==
Շրջանի տեղեկությունները Ուկրաինայի Գերագույն Ռադայի կայքում (ուկր.)
Տեղեկություններ մարզային վարչության կայքում Archived 2007-03-29 at the Wayback Machine. (ուկր.)
Չերվոնի Յար (այլ կիրառումներ)

Չերվոնի Յար, կարող է վերաբերել՝

Չերվոնի Յար - գյուղ, Ուկրաինայի Կիրովոգրադի մարզի Կիրովոգրադի շրջանում
Չերվոնի Յար - գյուղ, Ուկրաինայի Նիկոլաևի մարզի Բերեզնեգովատոեի շրջանում
Չերվոնի Յար - գյուղ, Ուկրաինայի Սումիի մարզի Կոնոտոպի շրջանում
Օլխովեց (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ ՕլխովեցՕլխովեց (ուկրաիներեն՝ Вільховець), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Օլխովեց գյուղում բնակվում էր 250 մարդ։ Բնակավայրը զբաղեցնում է 2994 կմ² տարածք։ Բնակչության խտությունը կազմում էր 83,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոփ-իթ

Փոփ-իթ (անգլ.՝ pop it - «պայթեցրու սա»), հակասթրես խաղալիք, որը 2021 թվականին մեծ ճանաչում է ստացել երեխաների և դեռահասների շրջանում։


== Նկարագրություն ==
Սեղմման համար նախատեսված կիսագնդերով պլաստիկ կամ ռետինե խաղալիք է, որն առաջացնում է կտտոցի ձայն։
Այդ կիսագնդերը իրենց անվանումը ստացել են պղպջակաթերթերի նմանությամբ, որի պղպջակները կարելի է պայթեցնել ձայնով։
Փոփ-իթը հաճախ համեմատվում է սիմփլ-դիմփլ հակասթրես խաղալիքի հետ, որը, ի տարբերություն փոփ-իթի, ունի ավելի քիչ պղպջակներ և պլաստմասե մարմին։
Ռուսալեզու միջավայրում խաղալիքի այլընտրանքային անվան պատճառով (փոփ-իթ, ռուս.՝ попыт) այն օգտագործող մարդուն անվանում են «փոփիթեր»։


== Օգտագործում ==
Ըստ «Յանդեքս.Մարկետ վերլուծության»՝ փոփ-իթի գնորդների մեծ մասը 35-44 տարեկան կանայք են։
«Փոփիթերները» հաճախ խաղում են «ՏիկՏոկ»-ի համառոտ տեսանյութերի հոսթինգում։ Օրինակ՝ մեկնաբանություններում կռահում են որևէ թիվ, ինչից հետո փոփիթերը գնդակ է նետում, պտտում է խաղալիքը և սկսում հաշվել ու պայթեցնել պղպջակները մինչև հասնի գնդակով պղպջակին։ Եթե կռահված թիվը չի համապատասխանում գնդակի համարին, հետևորդը հաղթում է։
Բացի այդ փոփ-իթը կարելի է կիրառել նաև երկուսով զվարճանալու համար, բայց որոշ դեպքերում հարկավոր է զառ։ Խաղացողները հերթով նետում են այն և պայթեցնում այնքան պղպջակ, որքան ցույց է տալիս զառը։ Այն փոփիթերը, որը վերջում չի ունենում պայթեցնելու համար անհրաժեշտ պղպջակներ, պարտվում է։


== Քննադատություն ==
Հոգեբանական գիտությունների թեկնածու Նատալյա Նիկոլաևնա․ 

Բժշկական լրագրող Դարյա Սարգսյան․


== Տես նաև ==
Սպիններ
Բալիսոնգ
Տերողորմյա


== Ծանոթագրություններ ==
(5061) ՄաքԻնտոշ

(5061) ՄաքԻնտոշ (անգլ.՝ McIntosh), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 22-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 3,062535 ա. մ., առավելագույնը մոտենում է 2,8527 ա. մ. հեռավորության վրա և հեռանում 3,2723 ա. մ.։ Արեգակի շուրջ մեկ ամբողջական պտույտ է կատարում 1957,58 երկրային օրվա ընթացքում, իր ուղեծրով շարժվելով միջինում 0,1839 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,74° անկյուն։


== Անվանում ==
Աստերոիդն իր անվանումն ստացել է ի պատիվ կանադացի աստղաֆիզիկոս Բրյուս Ա. ՄաքԻնտոշի (անգլ.՝ Bruce A. McIntosh, 1929-2015)։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5061) ՄաքԻնտոշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղբունարի վանք

Աղբունարի վանք, Ագբունարի վանք, վանք Կարսի նահանգի Սարիղամիշ քաղաքի մոտ գտնվուղ Աղբունար գյուղում։ XX դարի սկզբին արդեն ավերակ էր։


== Ծանոթագրություններ ==
Ամերիկյան բոլոր ժամանակների 100 լավագույն ոգեշնչող ֆիլմեր

«Ամերիկյան բոլոր ժամանակների 100 լավագույն ոգեշնչող ֆիլմեր», կազմվել է Ամերիկյան կինոակադեմիայի կողմից 2006 թվականի հունիսի 14-ին Նախապես թեկնածու ընտրված 300 ֆիլմից 1500 կինոգործիչների շրջանում անցկացված հարցումից հետո կազմվել է լավագույն 100-ը։
Նույն տարում նկարահանվել է նաև փաստավավերագրական ֆիլմ, որը հեռարձակվել է CBS հեռուստաընկերությամբ։


== Ցանկ ==


== Արտաքին հղումներ ==
պաշտոնական կայք(անգլ.)
թեկնածուների ցանկ (300) Archived 2019-04-02 at the Wayback Machine.(անգլ.)
հաղթողների ցանկ(անգլ.)


== Ծանոթագրություններ ==
Յուրիի օր

Յուրիի օրը՝ ապրիլի 23 և աշնանայինն՝ նոյեմբերի 26 (հին տոմարով)։

Սուրբ Գևորգի (Յուրիի) եկեղեցական տոն։
Ռուսաստանում ընդունված օր, երբ գյուղացիները աշնանային գյուղատնտեսական աշխատանքները վերջացնելով՝ իրավունք ունեին անցնել մեկ կալվածատիրոջից մյուսի մոտ՝ տարվա պարտավորությունները տիրոջ նկատմամբ կատարելուց և պետական հարկերը վճարելուց հետո։ Գյուղացիների հեռացումը համապետական մասշտաբով սահմանվել է 1497 թվականի դատաստանագրքով, որի համաձայն գյուղացին կարող էր հեռանալ երկու շաբաթվա ընթացքում։ Իվան I-ի օրոք (1530-1584) մտցվեցին «արգելման տարիները», երբ գյուղացիներն ընդհանրապես իրավունք չունեին հեռանալ տիրոջից, իսկ XVI դարի 90-ական թվականների հեռացումն արգելվեց օրենսդրությամբ։ Յուրիի օրվա վերացմամբ Ռուսաստանում իրավաբանորեն ձևակերպվեց ճորտատիրական իրավունքը։
Գուստավ Էմիլ Օգ

Գուստավ Էմիլ Օգ (ֆր.՝ Gustave Émile Haug, հունիսի 19, 1861(1861-06-19)[…], Դրուզենայմ - օգոստոսի 28, 1927(1927-08-28)[…], Նիդերբրոն լե Բեն), ֆրանսիացի երկրաբան, ֆրանսիական ԳԱ անդամ (1917)։ Փարիզի համալսարանի պրոֆեսոր (1904 թվականից)։
Հիմնական աշխատությունները վերաբերում են տեկտոնիկային, շերտագրությանը, հնէաբանությանը և ռեգիոնալ երկրաբանությանը (Ալպեր, Պրովանս)։
Հատուկ հետաքրքրություն են ներկայացնում Օգի եզրակացությունները գեոսինկլինալների զարգացման օրինաչափությունների և տարբեր երկրաբանական պրոցեսների փոխհարաբերությունների մասին։
Լայնորեն հայտնի է Օգի երկրաբանության դասընթացը, որը նպաստել է այդ գիտության դասավանդման մակարդակի բարձրացմանը շատ երկրներում։


== Ծանոթագրություններ ==
Գորակա

Գորակա (վրաց.՝ გორაკა), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 840 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 55 մարդ։


== Ծանոթագրություններ ==
Բարվինկովո (գյուղ, Օվրուչի շրջան)

Անվան այլ կիրառումների համար տե՛ս՝ ԲարվինկովոԲարվինկովո (ուկրաիներեն՝ Барвінкове), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Բարվինկովո գյուղում բնակվում էր 46 մարդ։ Բնակավայրը զբաղեցնում է 0,23 կմ² տարածք։ Բնակչության խտությունը կազմում էր 200 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5226) Պոլակ

(5226) Պոլակ (անգլ.՝ Pollack), աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 28-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,333304 ա. մ., առավելագույնը մոտենում է 2,1187 ա. մ. հեռավորության վրա և հեռանում 2,5479 ա. մ.։ Արեգակի շուրջ մեկ ամբողջական պտույտ է կատարում 1301,83 երկրային օրվա ընթացքում, իր ուղեծրով շարժվելով միջինում 0,276533 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5226) Պոլակ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերեշկի (գյուղ, Բառի շրջան)

Վերեշկի (ուկրաիներեն՝ Верешки), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Վերեշկի գյուղում բնակվում էր 47 մարդ։ Բնակավայրը զբաղեցնում է 0,205 կմ² տարածք։ Բնակչության խտությունը կազմում էր 229,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրանգիստան

Ֆրանգիստան (պարսկերեն՝ فرنگستان), տերմին, որը միջնադարում կիրառվել է մուսուլմանների կողմից, հատկապես պարսիկների, բնորոշելու Միջնադարյան կամ Հռոմեական Եվրոպան։
Ֆրանգիստան թարգմանաբար նշանակում է «Ֆրանկների երկիր»։ Առաջացել է «Ֆրանգ» արմատից, որը ֆրանկի պարսկական տարբերակն է և «-իստան» ածանցից, որն արտահայտում է տեղանվան իմաստ։ Առաջացել է պարսկերենից։ Խաչակրաց արշավանքների ժամանակ Միջին Արևելքի մուսուլմանները բոլոր քրիստոնյաներին անվանել են «ֆրանկներ»՝ ի պատիվ Եվրոպայի ամենախոշոր քրիստոնյա պետության՝ Ֆրանկական թագավորության բնակիչների։ Բացի այդ, այս ժամանակաշրջանում միջնադարյան Ֆրանսիան եղել է Արևմտյան Եվրոպայի ամենաազդեցիկ երկիրը։ Արևելյան Եվրոպան էլ գտնվում էր Սրբազան Հռոմեական կայսրության ազդեցության տակ։
Քանի որ ֆրանկները (ֆրանսիացիները) կազմել են Առաջին խաչակրաց արշավանքի զինուժի գերակշիռ մասը, իսկ հին ֆրանսերենը դարձել 12-րդ դարի խաչակրաց պետությունների դոմինանտ լեզուն (հատկապես Անտիոքի դքսությունը), ֆրանգ տերմինով Լևենտում բնորոշվել է Արևմտյան Եվրոպայի ցանկացած բնակիչ (ներառյալ ֆրանկները, սաքսերը, ֆլանդրիացիները և այլն)։ Ֆրանգիստանը հստակ սահմանազատված պատմական տարածք չի եղել և քրիսոտնեական ցանկացած երկիր մուսուլմանների կողմից կարող էր բնորոշվել այս անվամբ։
Նույն կերպ, հույն քրիստոնյաներին անվանում էին «ռումեր», որն առաջացել է Ռում տեղանունից (Հռոմեական կայսրության պարսկական անվանումն, որն ավելի ուշ կիրառվել է Բյուզանդական կայսրության պարագայում)։ Իրենց հերթին էլ, քրիստոնյաները բոլոր մուսուլմաններին անվանում էին սարակինոսներ կամ մավրեր, որոնք առաջացել են Արաբիա և Մավրիտանիա տեղանունների լոկալ կիրառումներից։
Ֆրանգիստան տերմինը կիրառվել է նաև Օսմանյան կայսրության ժամանակաշրջանում։ Այն հատկապես օգտագործվել է 17-րդ դարից հետո գրված աղբյուրներում։ Մինչդեռ Պարսկաստանում տերմինը կիրառվել է մինչև Ղաջարիների դինաստիայի վերջը։ Տերմինը կիրառվել է հիմնականում տարբեր զեկույցներում և վարչական փաստաթղթերում, որոնք ուղղված էին եվրոպական երկրներին։ Սույն տերմինի այլ տարբերակներ, ինչպես օրինակ, Ֆարանգ (գոյական), Ֆարանգի (ածական) տարբերակներն, առավել շատ կիրառելի են ժամանակակից պարսկերենում և չունեն բացասական երանգ։ Ժամանակակից Հնդկաստանում բոլոր եվրոպացիներին շարունակում են կոչել «ֆիրանգներ»։


== Ծանոթագրություններ ==
Չախլաշ Վերին

Չախլաշ Վերին, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ավազակները (պիես)

Ավազակները (գերմ.՝  Die Räuber)՝ գերմանացի դրամատուրգ Ֆրիդրիխ Շիլլերի պիեսը։ Ֆրիդրիխ Շիլլերի դրամայի առաջին հրապարակումը գրվել է 1781 թվականին։ Ներկայացման առաջնախաղն ըստ պիեսի տեղի է ունեցել 1782 թվականի հունվարի 13-ին Մանհեյմում։ Ստեղծագործությունը հիմք դարձավ մեկ այլ գրական ժանրի, ավազակային վեպի, ստեղծմանը։ «Ավազակներ»-ի մոտիվներով Ջուզեպպե Վերդին ստեղծել է նույնանուն օպերա։


== Ստեղծման պատմություն և հրապարակում ==

Պիեսի վրա աշխատանքը Շիլլերը սկսել է զինվորական ակադեմիայի բժշկական ֆակուլտետում սովորելու տարիներից։ Ըստ հետազոտողների, ստեղծագործության սյուժեն նորություն չէր, «ազնիվ ավազակների» թեման, ովքեր թալանում էին հարուստներին աղքատների համար, հայտնի էր Ռոբին Հուդի մասին միջնադարյան բալլադից։ Դրամայի համար նյութի աղբյուր նաև ծառայել է XVIII դարի Գերմանիայի կյանքը, որտեղ շատ էին ավազակային խմբերը և նրանց հարձակումները։
Մյուս մոտիվը, որը «եղբայրական թշնամանքի» հետ է կապված, վերցված էր գերմանական պոետ Շուբարտի «Մարդկային սրտի պատմությունից», որից մի հատված հրապարակվել է 1775 թվականին «Շվաբսկի ժուռնալում»։ Շուբարտի հերոսները՝ Վիլհելմ և Կառլ եղբայրները, տարբերվում էին միմյացից և՛ բնավորությամբ, և՛ սովորույթներով։ Իրադարձությունների մեջ ներգրավված էր նաև նրանաց երիտասարդ հայրը։ Շուբարտը մտածում էր, որ նրանց ընտանեկան պատմությունը կօգնի հասկանալ և բացահայտել գերմանական ազգային բնավորությունը։ Իր աշխատանքի նախաբանում նա մատնանշել է, որ աշխարհը սպասում է մի մարդու, ով ունակ է բացելու հոգու բոլոր խորշերը։ Արդյունքում Շիլլերն իր «Ավազակները» պիեսի նախաբանում գրել էր նույն բանը։ Թողնելով ակադեմիան` երիտասարդը ցանկացել է գտնել հրատարակչի, ով պատրաստ էր տպագրել «Ավազակները»։ Այս որոնումները հաջողությամբ չեն պսակվում, և 1781 թվականին փող պարտք անելով Շիլլերը հրատարակեց պիեսը անանուն և իր միջոցներով։ Այդ ժամանակ նա նաև այցելեց իր «գրական առաջնորդ» Շուբարտին, ով բանտարկված էր Ասպերգ ամրոցում։


== Գործող անձինք ==
Կոմս ֆոն Մոոր֊Կարլի և Ֆրանցի հայրը
Կարլ֊կոմսի ավագ որդին, Ամալիայի սիրեցյալը․ ամրոցը լքել է գործողությունների սկսվելուց մի քանի տարի առաջ
Ֆրանց֊կոմսի կրտսեր որդին
Ամալիա ֆոն Էդելրեյխ
Շպիգելբերգ, Շվեյցար, Գրիմմ, Ռաման, Շուֆտերլե, Ռոլլեր, Կոսինսկիյ, Շվարց֊անզգամ երիտասարդներ, ովքեր ավազակներ են դառնում
Գերման֊ ազնվականի անօրինական որդին
Դանիել֊ֆոն Մոորի կոմսի սպասավորը
Պաստոր Մոզեր
Պատեր
Ավազակների խմբավորում


= Բեմական ճակատագիր =
Հրապարակելով պիեսը` հեղինակն այն ուղարկել է գրավաճառ Շվանին, ով հայտնի էր ձեռագրերի կույտի մեջ գլուխգործոց գտնելու կարողությամբ։ Նա փոխանցեց «Ավազակները» Մանհեյմյան թատրոնի ղեկավար բարոն ֆոն Դալբերգին։ Տնօրենի խորհրդով Շիլլերը փոփոխություն մտցնելով որոշ գլուխներում գրել է վերջաբան։ Ըստ վերամշակված տարբերակի, Ֆրանցը հրդեհից հետո ամրոցում ողջ էր մնացել, անտառում նրան հասավ եղբայրական վրեժը։
Առաջնախաղը տեղի է ունեցել 1782 թվականի հունվարին։ Կառլա Մորայի դերը կատարում էր Ի. Բեկը, եղբոր` Ֆրանցի դերը` Ա. Իֆլանդը, Ամալյայի դերը` դերասանուհի Ե. Տոսկանին։ Շիլլերը կարողացել է արտահայտել այցելության գաղտնիքը Շուբարտի ներկայացումից և շատ երջանիկ էր։ Հանդիսատեսը ընդունեց ներկայացումը մեծ ոգևորությամբ, գովազդի վրա հենց պիեսի անվանումն էր` «Ավազակներ»։
Ռուսաստանում պիեսի առաջին թարգմանությունը կատարել է իրավաբան Նիկոլայ Սանդունովը 1793 թվականին։


== Ծանոթագրություններ ==
Շնչափողահատում

Շնչափողահատում, տրախեոտոմիա (հունարեն—կտրելը, հատելը), անհետաձգելի վիրահատություն՝ շնչառության խանգարումների դեպքում։ Վերակենդանացման մեթոդներից Է։ Շնչափողահատումը հայտնի է եղել դեռևս հին հռոմեական բժիշկներ Ասկլեպիադեսին և Գալենին, սակայն կիրառել են սկսած 16-րդ դարի՝ շնչափողի անանցանելիության (ուռուցք, բորբոքային այտուց, ձայնալարերի կծկում, վնասվածք, օտար մարմինների առկայություն են) դեպքում։ Ժամանակակից բժշկության պրակտիկայում շնչափողահատումը կիրառում են նաև շնչառական ուղիների անանցանելիության դեպքում, երբ անհետանում են շնչառական ռեֆլեքսները (հիվանդի անգիտակից վիճակ) կամ խանգարվում շնչառության մեխանիզմները (կրծքավանդակի վնասվածք, թոքերի այտուց)։ Շնչափողը հատում են երկայնակի կամ լայնակի կտրվածքով՝ վահանագեղձի վզիկից վերև (վերին շնչափողահատում) կամ ներքև (ստորին շնչափողահատում)։ Բացվածքով կատարում են վերին շնչուղիների ողողում, ներմուծում դեղանյութեր, մաքրում լորձը կամ կատարում թոքերի արհեստական օդափոխություն։ Բացվածքը վերացնում են շնչառությունը վերականգնելուց հետո։
Ռիժկովո (գյուղ, Սեմյոնովսկի շրջան)

Անվան այլ կիրառումների համար տե՛ս՝ ՌիժկովոՌիժկովո (ռուս.՝ Рыжково), գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վո Լավալեթ

Վո Լավալեթ (ֆր.՝ Vaux-Lavalette), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 96 մարդ, բնակչության խտությունը` 14.16 մարդ/կմ²։ Բնակավայրը զբաղեցնում է 6.78 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 130 կմ հարավ, Անգուլեմ քաղաքից` 26 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 70 աշխատունակ (15-64 տարեկան) բնակիչ, որոնցից ակտիվ էին 56-ը, իսկ ոչ ակտիվները` 14։ Ակտիվության ցուցանիշը կազմում է 80,0 %։ 56 աշխատունակ մարդկանցից աշխատել է 51 անձ (26 տղամարդ և 25 կին)։ Գործազուրկ են եղել 5 անձ (1 տղամարդ և 4 կին)։ 14 անաշխատունակներից 2-ը եղել են աշակերտներ կամ ուսանողներ, 9-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Այն Իսա

Այն Իսա (արաբ․՝ عين عيسى‎‎), քաղաքատիպ ավան Սիրիայի Արաբական Հանրապետության Ալ-Ռակկայի մարզում, Թել Աբյադի գավառում։ Հանդիսանում է համանուն Այն Իսայի շրջանի վարչական կենտրոնը։


== Աշխարհագրություն ==
Քաղաքն գտնվում է երկրը հյուսիսային մասում, մոտակա բնակավայրեր են արևմուտքում՝ Խիրբաթ Ֆուլայֆիլ, հյուսիսում՝ Խիրբաթ Կարմ և Ումմ Կաբիր, արևելքում՝ Ումմ Սաֆա և Նասիրիյա։ Տեղակայված է ծովի մակարդակից 330 մետր բարձրության վրա։


== Բնակչություն ==
2004 թվականի պաշտոնական մարդահամարի տվյալներով քաղաքի բնակչությունն կազմում է 6109 մարդ։ Իսկ համանուն շրջաննի բնակչություն իր 49 բնակավայրերով կազմում է 40,912 մարդ։


== Տրանսպորտ ==
Ամենամոտ քաղաքացիական օդանավակայանը Հալեպի միջազգային օդանավակայանն (Aleppo International Airport) է, որը գտնվում է Հալեպ քաղաքում։ Քաղաքի կենտրոնական մասով է անցնում Հալեպ Ալ-Հասաքա ավտոճանապրն։


== Ծանոթագրություններ ==
Պալացցո Դոլֆին Մանի

Պալացցո Դոլֆին Մանի, պալատ Սան Մարկոյի գավառում` Վենետիկի Մեծ ջրանցքում, Իտալիայի հյուսիսում։ Այն գտնվում է Պալացցո Բեմբոի և Պալացցո Դանդոլո Պաոլուչիի մոտակայքում, ոչ հեռու Ռիալտոյի կամրջից։


== Պատմություն ==
Պալատը կառուցվել է ազնվական Դոլֆինների ընտանիքի կողմից` 1536 թվականից սկսած, որպեսզի թարմացնեն իրենց նախկին բնակավայրը, կազմավորված միջնադարյան երկու առանձին շինություններով։ Շինարարության արժեքը մոտ 30000 դուկատ էր և նախագծված է Յակոպոյ Սանսովինոյի կողմից։ Վերակառուցման ծրագիրը իրականացվում էր վերջին վենետիկյան դուքսի` Լյուդովիկո Մանինի օրոք, որը Գիան Անտոնիո Սելվային է հանձնարարել աշխատանքը։ Լյուդովիկո Մանին անց է կացրել իր կյանքի վերջին տարիները տարանջատման մեջ, Կամպո Ֆորմիոյի պայմանագիրը ստորագրելուց հետո, որով ավարտվել է Վենետիկի Հանրապետությունը։ Նրա ընտանիքը պահել է պալատը մինչև 1867 թվականը, երբ այն ձեռք է բերել Բանքա Նացիոնալ դել Ռենգոն. վերջինիս իրավահաջորդը` Իտալիայի բանկը, ներկայումս ունի իր վենետիկյան նստավայրը։ Պալատը ենթարկվել է մի քանի վերանորոգումների 1968-1971 թվականներին և կրկին 2002 թվականին։


== Նկարագրություն ==
Ճակատային հատվածը իրագործվել է 1538-1547 թվականներին Յակոպո Սանսովինոյի կողմից, որը նաև դիզայնավորել է Կա Գրանդեյի անկյունային պալատը Գրանդե ջրանցքի վրա։ Այն սպիտակ Իստրիական քարի մեջ է և ունի լայն կլոր կամարաշարք։ Ստորին հարկն ունի վեց կամարաշարք, որոնք հենված են յոթ սյան վրա, որոնց հաղորդագրության մեջ էր Հոնիական օրդերը և վերին հարկերի Կորնթական կարգը։ Սրանք ունեն նույն քանակի պատուհաններ եզրերում, մինչդեռ կենտրոնում երկու քառապատկված պատուհաններ են։ Տների ներսի կողմի աշխատանքները Ջովաննի Բատիստայ Տիեպոլոյի կողմից են, որը կիրառել է դրանց 1725-1730 թվականներից կամ 1740-ականներին, նշելու Լյուդովիկո Մանինի և Էլիզաբետա Գրիմանիի ամուսնությունը (1748)։ Պալատը լրացնում է ներքին բակը, որից մի մեծ սանդուղք տանում է դեպի վերին հարկեր։


== Ծանոթագրություններ ==


== Աղբյուրներ ==
Brusegan Marcello (2005)։ I palazzi di Venezia։ Rome: Newton Compton։ ISBN 88-541-0820-0
Բաղաջուր

Բաղաջուր, լեռ Հայկական լեռնաշխարհում, Հայկական Տավրոս լեռնահամակարգում, Վանա լճից հարավ, Մոկսի և Խիզանի միջև։


== Ծանոթագրություններ ==
Հարվարդի համալսարան

Հարվարդի համալսարան (անգլ.՝ Harvard University), մասնավոր գիտահետազոտական համալսարան՝ տեղակայված ԱՄՆ Մասաչուսեթս նահանգի Քեմբրիջ քաղաքում։ Հիմնադրվել է 1636 թվականի սեպտեմբերի 8-ին։ Համարվում է աշխարհի լավագույն համալսարաններից մեկը։
Բաժանված է 11 առանձին ակադեմիական ենթաբաժանումների միջև՝ 10 ֆակուլտետ և Ռեդքլիֆի անվան հետազոտությունների ակադեմիան, որոնք ունեն իրենց կամպուսները Բոստոնի ողջ քաղաքային տարածքում։
2010 թվականի դրությամբ համալսարանում աշխատում էին 2100 դասախոսներ, և սովորում 6700 ուսանող և 14 500 ասպիրանտ։
ԱՄՆ-ի նախագահներից յոթը Հարվարդի շրջանավարտներ են։ Համալսարանի հետ առնչություն են ունեցել նաև 75 Նոբելյան մրցանակակիրներ, որոնք եղել են կա՛մ ուսանողներ, կա՛մ դասախոսներ, կա՛մ էլ այլ աշխատակիցներ։ Ընդհանուր առմամբ, համալսարանը միլիարդատեր շրջանավարտների թվաքանակով զբաղեցնում է առաջին տեղը։
Հարվարդի «Հարվարդ Կրիմսոն» համալսարանային ակումբը համալսարանային առաջնությունների (NCAA) շրջանակներում հանդես է գալիս 41 սպորտաձևերում։


== Պատմություն ==
ԱՄՆ-ում ամենահին համալսարաններից՝ Հարվարդը հիմնադրվել է 1636 թվականի սեպտեմբերի 8-ին։ Անվանվել է ի պատիվ ամերիկացի միսիոներ և բարերար Ջոն Հարվարդի։ Չնայած նրան, որ նա պաշտոնապես կապված չի եղել եկեղեցուն, քոլեջում հիմնականում վերապատրաստվել է որպես միասիոնական և եկեղեցական հոգևորական։ 1643 թվականին անգլիացի ազնվականուհի Էն Ռեդքլիֆը ստեղծել է առաջին ֆոնդը գիտական հետազոտություններին աջակցելու համար։  XVIII դարի կեսերին Հարվարդի ծրագիրը դարձավ ավելի աշխարհահռչակ, և XIX դարի վերջում քոլեջը ճանաչվեց որպես Բոստոնի էլիտայի շրջանում մշակույթի կենտրոնական ինստիտուտ։  Քաղաքացիական պատերազմից հետո Հարվարդի նախագահ Չարլզ Էլիյոթը քառասուն տարի կառավարելուց հետո (1869-1909) վերափոխեց քոլեջը, և նրա մասնագիտական կրթական դպրոցները դարձան կենտրոնացված հետազոտական համալսարան։ Հարվարդը 1900 թվականին դարձավ Ամերիկյան համալսարանների միության հիմնադիրներից մեկը։
Հարվարդի համալսարանը բարեկամական մրցակցության մեջ մտավ Մասաչուսեթսի տեխնոլոգիական ինստիտուտի հետ, որը սկսվել է դեռևս 1900 թվականին, երբ պաշտոնապես համաձայնեցվեց երկու դպրոցների միաձուլումը (հետագայում հրաժարվել են այդ մտքից)։ Այսօր երկու ուսումնական հաստատությունները համագործակցում են՝ համատեղ գիտաժողովների և ծրագրերի իրականացման առումով։


== Կառուցվածք ==
Արվեստների և գիտությունների ֆակուլտետ (հիմն. 1890թ-ին, խոշորագույն համալսարանական ստորաբաժանում),որի մեջ մտնում են․
Հարվարդի քոլեջ բակալավրի աստիճան ունեցող ուսանողների համար (1636թ),
Արվեստների և գիտությունների բարձրագույն դպրոց (1872թ),
Ինժեներական և կիրառական գիտությունների դպրոց (2007թ),
Անընդհատ կրթության բաժին,որի մեջ են մտնում․
Հարվարդի ամառային դպրոց (1871թ),
Ընդլայնված կրթության դպրոց (1910թ),
Հարվարդի բժշկական դպրոց (1782թ),
Հարվարդի ատամնաբուժության դպրոց (1867թ),
Հարվարդի աստվածաբանության դպրոց (1816թ),
Հարվարդի իրավունքի դպրոց (1817թ),
Հարվարդի բիզնեսի դպրոց (1908թ),
Դիզայնի բարձրագույն դպրոց (1914թ),
Մանկավարժական գիտությունների Հարվարդի բարձրագույն դպրոց (1920թ),
Հասարակության առողջապահության ինստիտուտ (1922թ),
Ջոն Ֆ․ Քեննեդիի անվան,պետական կառավարման Հարվարդի ինստիտուտ (1936թ)։


== Տես նաև ==
Ջոն Հարվարդ, անգլիացի միսիոներ, ում պատվին անվանվել է Հարվարդ համալսարանը։
The Kendrick Academy


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Ադրամելեք (այլ կիրառումներ)

Ադրամելեք, կարող է վերաբերել՝

Ադրամելեք - Ասորեստանի Սենեքերիմ (մ.թ.ա 705-մ.թ.ա. 680) թագավորի որդին (մ.թ.ա. 7-րդ դար)
Ադրամելեք - Արծրունյաց իշխան մ.թ.ա. 5-րդ դարում
Կատելյանկա (գյուղ, Պոլոննոեի շրջան)

Կատելյանկա (ուկրաիներեն՝ Котелянка), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Կատելյանկա գյուղում բնակվում էր 819 մարդ։ Բնակավայրը զբաղեցնում է 1004 կմ² տարածք։ Բնակչության խտությունը կազմում էր 815,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կալիֆոռնիայի ծոց

Կալիֆոռնիայի ծոց (նաև Կորտեսի ծով, Դարչնակարմիր ծով), Խաղաղ օվկիանոսի ծոց Հյուսիսային Ամերիկայի արևմտյան ափին։
Բաժանում է Կալիֆոռնիա թերակղզին Մեքսիկայից։ Ունի կիսափակ ծովի ռեժիմ։ Երկարությունը 1240 կմ է, լայնությունը՝ մինչև 220 կմ, մակերեսը՝ 160 հազար կմ², միջին խորությունը՝ 818 մ, առավելագույնը՝ 3292 մ։ 
Կալիֆոռնիայի ծոցի ափին է Գուայմաս նավահանգիստը (Մեքսիկա)։ Կալիֆոռնիայի ծոց են թափվում Կոլորադո, Ֆուերտե, Մայո, Սինալոա, Սոնորա և Յաքուի գետերը։
Կալիֆոռնիայի ծոցը ՅՈւՆԵՍԿՕ-ի համաշխարհային ժառանգության օբյեկտ է, որը մշակութային կարևորություն ունի։
Արշակյան

Արշակյան, հայկական ազգանուն։


== Ազգանունը կրողներ ==
Ազատ Լևոնի (Լևիկի) Արշակյան (1950), քաղաքական, պետական գործիչ։
Աղասի Արամայիսի Արշակյան (1954-2017), տնտեսագետ, քաղաքական գործիչ։
Անուշ Արշակյան (1980), երգչուհի։
Գագիկ Արշակյան (1961), պետական ծառայող։
Գևորգ Լիպարիտի Արշակյան (1928-2002), արձակագիր, դրամատուրգ։
Դավիթ Ռուդոլֆի Արշակյան (1994), ֆուտբոլիստ։
Դերենիկ Թորգոմի Արշակյան (1936), էներգետիկ, գիտնական։
Ելենա Արշակյան (1984), ռեժիսոր։
Զարեհ Ա. Արշակյան (1898-1972), դերասան, գրող։
Ինգա Արշակյան (1982), երգչուհի։
Հակոբ Վրեժի Արշակյան (1985), ճարտարագետ, պետական գործիչ։
Հապետ Արշակյան (1970-1994), ազատամարտիկ։
Հարություն Զոհրաբի Արշակյան (1954), ՀՀ պետական գործիչ։
Հերանուշ (Նարգիզ) Արշակյան (1887–1905), բանաստեղծուհի։
Մհեր Արշակյան (1972), հրապարակախոս, բանաստեղծ, արձակագիր։
Նահապետ Մաթևոսի Արշակյան (1994), աճպարար, իլյուզիոնիստ։
Սերյոժա Լիպարիտի Արշակյան (1932), գրող։


== Տես նաև ==
Արշակունի


== Ծանոթագրություններ ==
Ժովտնևոե (գյուղ, Կոլոմակի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), գյուղ Ուկրաինայի Խարկովի մարզի Կոլոմակի շրջանում։ Հիմնադրվել է 1921 թվականին։
2001 թվականի տվյալներով Ժովտնևոե գյուղում բնակվում էր 213 մարդ։ Բնակավայրը զբաղեցնում է 0,069 կմ² տարածք։ Բնակչության խտությունը կազմում էր 3086,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ձողկերտ

Ձողկերտ կամ Ցոլակերտ, Ցողկերտ, բերդաքաղաք Մեծ Հայքի Այրարատ նահանգի Մասյացոտն գավառում, Մասիս լեռան հյուսիսային ստորոտին, Երասխ գետի ափին, Քարաքիթ (Դաշբուռուն) գյուղից 7 կմ դեպի արևմուտք։


== Պատմություն ==
Ըստ ավանդական պատմության, Ձողկերտը հիմնել է Հայկ նահապետի թոռ և Ամասիայի որդի Ցոլակը։ Ձողկերտում պահպանված սեպաձև արձանագրությունը վկայում է, որ բերդաքաղաքը գոյություն է ունեցել Ուրարտու պետության ժամանակներում (մ.թ.ա. 9-6-րդ դարեր)։ Եղիշեն Ձողկերտը հիշատականոմ է որպես Արշակունիների ձմեռոց և զորակայան։
19-րդ դարի 2-րդ կեսին Ձողկերտի ավերակները նկարագրում են Մեսրոպ Սմբատյանը և Ղևոնդ Ալիշանը։ Վերջինս Ձողկերտը նույնացնում է Կարակալա բերդին։ Բերդը շրջափակվել է լայն և խոր խրամով, աշտարակներով ամրացված պարսպով, ունեցել է 4 դարպաս։ Բերդը քաղաքին կապվել է հարավային դարպասով։ Քաղաքի ավերակները դաշբուռունցի հայերն անվանել են Քաղաքատեղ։ Ձողկերտի շուրջը պահպանվել են հայկական գերեղմանոց, խաչքարեր, արձանագրություններ, հին կամրջի մնացորդներ (Երասխի մոտ)։
Այրիքար օյուխլու

Այրիքար օյուխլու, լեռ Գեղամա լեռնաշղթայում


== Ծանոթագրություններ ==
Պրոլետարական գրողների ռուսաստանյան ասոցացիա

ՌԱՊՊ (ռուսերեն հապավում՝ РАПП, Российская ассоциация пролетарских писателей - Պրոլետարական գրողների ռուսաստանյան ասոցացիա), 20-30-ական թվականներին խորհրդային գրականության գլխավոր կազմակերպություններից մեկը։
ՌԱՊՊ-ը միավորում էր մարքսիստական աշխարհայացք ունեցող կուսակցական և կոմերիտական գրողներին։ Նույնատիպ կազմակերպություններ կային ազգային հանրապետություններում, այդ թվում նաև Հայաստանում։
ՌԱՊՊ-ականները անհանդուրժող վերաբերմունք ունեին դեպի անկուսակցական գրողները։
Կուսակցական կենտկոմի 1932 թվականի ապրիլի 23-ի որոշմամբ ՌԱՊՊ-ը և մյուս գրական կազմակերպությունները վերացվեցին։ Նրանց փոխարեն ստեղծվեց ԽՍՀՄ գրողների միություն։


== Աղբյուրներ ==
Ջեյմս Հեդլի Չեյզ

Ջեյմս Հեդլի Չեյզ (անգլ.՝ James Hadley Chase, իսկական անունը՝ Ռենե Բրաբազոն Ռեյմոնդ (անգլ.՝ René Lodge Brabazon Raymond), գործածել է գրական այլ կեղծանուններ ևս, ներառյալ՝ James L. Docherty, Raymond Marshall, R. Raymond, Ambrose Grant դեկտեմբերի 24, 1906(1906-12-24)[…], Լոնդոն, Մեծ Բրիտանիայի և Իռլանդիայի միացյալ թագավորություն - փետրվարի 6, 1985(1985-02-06) կամ հունվարի 6, 1985(1985-01-06), Կորսո, Riviera-Pays-d'Enhaut District, Վո, Շվեյցարիա), դետեկտիվ ժանրի անգլիացի գրող։ Ստեղծագործական ողջ կյանքի ընթացքում գրել է 78 վեպ, բազմաթիվ պատմվածքներ։ Հռչակվել է առաջին հերթին որպես բոլոր ժամանակների թրիլլերների լավագույն հեղինակներից մեկը, թրիլլերների եվրոպացի հեղինակների արքա։ Չեյզը նաև այն հեղինակն է, ում գրքերը ամենաշատ վաճառվողների թվում են ամբողջ աշխարհում։ Բացի այդ, արդեն իսկ ֆիլմեր են նկարահանվել նրա երկերից առնվազն հիսունի հիման վրա։


== Կենսագրություն ==
Ջեյմս Հադլեյ Չեյզը 18 տարեկանում թողնում է հայրական տունը և ինքնուրույն կյանք սկսում։ Շատ մասնագիտություններ փոխելով, ձեռք է բերում գրողի համար ամենակարևորը՝ հարուստ կենսափորձ։ Հերթական՝ գրախանութի վաճառողի աշխատանքը նրան թույլ է տալիս հիանալի կերպով ուսումնասիրել ընթերցողների ճաշակը և գրքի շուկայի պահանջարկը։ Այդ ժամանակ՝ 32 տարեկանում, հանգստյան տասներկու օրերի ընթացքում նա գրում է առաջին վեպը՝ «Միսս Բլենդիշի համար խոլորձներ չկան», և միանգամից մեծ հռչակ ձեռք բերում։ Գիրքը թարգմանվեց տարբեր լեզուններով և ունեցավ մի քանի միլիոն տպաքանակ։ Դրանից հետո նա կանոնավորապես գրում էր տարեկան երկու վեպ։ Սարսափազդու և արյունալի սյուժեներն էին պատճառը, որ քննադատները նրան անվանեցին «Սև վեպերի արքա»։
Քրեական վեպերից զատ, Չեյզը հրատարակել է նաև երգիծական պատմվածքներ, սակայն Ռենե Ռայմոնդ ստորագրությամբ։


== Հայերեն թարգմանված երկեր ==
Եթե կյանքը թանկ է, Երևան, 1991, 144 էջ։
Ահա և ծաղկեպսակ գերեզմանի համար, լեդի, Երևան, 1995, 236 էջ։
Դագաղը Հոնկոնգից, Երևան, 1996, 160 էջ։


== Աղբյուրներ ==


== Արտաքին հղումներ ==
Джеймс Хэдли Чейз (полная библиография 1 и 2) Крутой детектив կայքում (Hard-Boiled)
Գրողի կենսագրությունն ու մատենագրությունը «Клуб любителей детективов» կայքում
Джеймс Хедли Чейз (անգլ.) Internet Movie Database կայքում
Русскоязычный сайт, посвященный творчеству Джеймса Хедли Чейза
Մ.թ.ա. 755


== Դեպքեր ==


== Ծնունդներ ==


== Մահեր ==
Տրիտելնիկի

Տրիտելնիկի (ուկրաիներեն՝ Трительники), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Տրիտելնիկի գյուղում բնակվում էր 320 մարդ։ Բնակավայրը զբաղեցնում է 1475 կմ² տարածք։ Բնակչության խտությունը կազմում էր 216,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրադիե

Պրադիե (ֆր.՝ Pradiers), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 102 մարդ, բնակչության խտությունը` 4.32 մարդ/կմ²։ Բնակավայրը զբաղեցնում է 23.61 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 60 կմ հարավ, Օրիյակ քաղաքից` 55 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 59 աշխատունակ (15-64 տարեկան) բնակիչ, որոնցից ակտիվ էին 45-ը, իսկ ոչ ակտիվները` 14։ Ակտիվության ցուցանիշը կազմում է 76,3 %։ 45 աշխատունակ մարդկանցից աշխատել է 41 անձ (24 տղամարդ և 17 կին)։ Գործազուրկ են եղել 4 անձ (1 տղամարդ և 3 կին)։ 14 անաշխատունակներից 3-ը եղել են աշակերտներ կամ ուսանողներ, 5-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==